Publication: Magyar Közlöny
Issue: MK-2004-5 (Year: 2004, Number: 5)
Era: 2004-2010
Section: szóló 2001. évi CVIII. törvény (Ektv.) 9—11. §-okban meghatározott feltételeknek megfelelõ tevékenységeket végzi,
Paragraph Index: 774

6. A felhasználás egyéb feltételei 6.1. A felhasználás részletes feltételeirõl az MSZSZ-EJI és a felhasználó szerzõdésben állapodnak meg. Ha a felhasználás részletes feltételeirõl szóló szerzõdés másként nem rendelkezik, az alábbi szabályokat kell alkalmazni. 6.2. A jelen jogdíjközlemény szerint kötendõ felhasználási szerzõdések tartama legfeljebb 6 hónap lehet, vagy olyan bontó feltételt tartalmazhat, amely szerint a szerzõdést az MSZSZ-EJI 3 hónapi felmondási idõvel felmondhatja, ha a felhasználás technikai körülményei vagy a jogosítás jogi jellegû elõfeltételei úgy változnak meg, hogy a változás az átengedett felhasználási jog terjedelmét, a jogátengedés vagy a elõadómûvészi jogdíj meghatározásának módját, illetve a kikötött elõadómûvészi jogdíj mértékét lényegesen érinti. 6.3. A szolgáltató köteles adatot szolgáltatni az elõadómûvészi jogdíj megfizetésének alapjául szolgáló bevételeirõl és a jogdíjelszámolás alapjául szolgáló egyéb adatairól, valamint a felhasználás módjáról és mértékérõl*. 6.4. A felhasználás módjára és mértékére vonatkozó adatszolgáltatásnak digitális formátumban kell eleget tenni. Az egyes hozzáférhetõvé tett elõadásokról szolgáltatott adatoknak tartalmaznia kell legalább a következõket:

Source: https://magyarkozlony.hu/hivatalos-lapok/ea373a03b425cc09d105907e248bd14c62896f0b/dokumentumok/0f8edd72c739f50461cb1c5445cdaa51c64db6b3/letoltes